อุทธรณ์ไม่ขึ้น‘เกริกเกียรติ’โดนคุกน่วม!
ศาลอุทธรณ์ตัดสินจำคุกเกริกเกียรติคดีบีบีซี 45 ปี ปรับ 211 ล้าน
19 ส.ค. 2554

ศาลอุทธรณ์ตัดสินจำคุกเกริกเกียรติคดีบีบีซี 45 ปี ปรับ 211 ล้าน
ศาลอาญา ถนนรัชดาภิเษก อ่านคำพิพากษาศาลอุทธรณ์ คดียักยอกทรัพย์ ธนาคารกรุงเทพฯ พาณิชย์การ (บีบีซี) ที่อัยการและบีบีซีร่วมกันเป็นโจทก์ยื่นฟ้องนายเกริกเกียรติ ชาลีจันทร์ อดีตกรรมการผู้จัดการใหญ่ บีบีซี นางพรจันทร์ จันทรขจร อดีตกรรมการผู้จัดการ บริษัท ไดฟ์มาสเตอร์ และนางสุภาภรณ์ ทิพยศักดิ์ เลขานุการกรรมการ บงล.ไทยฟูจิ เป็นจำเลยที่ 13 ในความผิดฐานร่วมกันยักยอกทรัพย์ 200.9 ล้านบาท 
คดีนี้ศาลชั้นต้นมีคำพิพากษาให้จำคุกนายเกริกเกียรติรวม 45 ปี และปรับ 211 ล้านบาทเศษ และคืนเงิน 93 ล้านบาทแก่บีบีซี 
นางพรจันทร์ ให้จำคุก 12 ปี 16 เดือน และปรับ 1.33 ล้านบาท ให้คืนเงิน 84 ล้านบาทแก่บีบีซี และยกฟ้องจำเลยที่ 3 จำเลยอุทธรณ์
ศาลอุทธรณ์เห็นว่า จำเลยที่ 12 กระทำผิดตามฟ้องจึงให้จำคุกและปรับจำเลยที่ 1 2 ตามคำพิพากษาศาลชั้นต้น แต่แก้การชดใช้ค่าเสียหายเป็นให้นายเกริกเกียรติคืนเงินแก่บีบีซี 128.3 ล้านบาท ส่วนจำเลยที่ 2 ให้ร่วมกับจำเลยที่ 1 รับผิดคืนเงิน 120 ล้านบาทแก่บีบีซี
ก่อนหน้านี้ ศาลอาญาพิพากษาคดี จำคุกนายเกริกเกียรติเป็นเวลา 100 ปี และปรับเป็นเงิน 472 ล้านเหรียญสหรัฐ และปรับเป็นเงินไทยรวม 7,425 ล้านบาท ให้คืนเงินแก่บีบีซีอีก 2,334 ล้านบาท